МИНИСТЕРСТВО НА ВЪТРЕШНИТЕ РАБОТИ

рег. № 8121р-17251, екз. № ед.
15.09.2026 г.
ОБЯВЛЕНИЕ
На основание чл. 10а, ал. 2 от Закона за държавния служител (ЗДСл), чл. 14 от Наредбата за провеждане на конкурсите и подбора при мобилност на държавни служители (НПКПМДСл), т. I. от заповед № 8121з-1065/24.06.2026 г. на министъра на вътрешните работи за възлагане на правомощия на орган по назначаването по служебното правоотношение с държавните служители по чл. 142, ал. 1, т. 2 от Закона за Министерството на вътрешните работи и заповед № 8121К-14801/10.09.2026 г., обявява конкурс за 1 (една) вакантна длъжност
СТАРШИ ЮРИСКОНСУЛТ 
в отдел ,,Предварителен контрол и нередности“ при дирекция ,,Международни проекти“ - МВР, длъжностно ниво 8, съгласно Класификатора на длъжностите в администрацията, наименование на длъжностното ниво: експертно ниво 4.

І. Минимални изисквания и специфични изисквания за заемане на длъжността:

1. Образователно-квалификационна степен - магистър;

2. Професионален опит - 2 години и/или минимален ранг IV младши;

3. Област на висшето образование - социални, стопански и правни науки, съгласно т. 10 от приложението към чл. 108 от Правилника за устройството и дейността на Министерството на вътрешните работи (ПУДМВР);

4. Професионално направление - право с придобита юридическа правоспособност, съгласно т. 10 от приложението към чл. 108 от ПУДМВР;

5. Кандидатите да отговарят на изискванията на чл. 7 от Закона за държавния служител;

6. Владеене на английски език на ниво не по-ниско от В2, съгласно Общата Европейска езикова рамка и т. 14 от приложението към чл. 108 от ПУДМВР.

II. Начин за провеждане на конкурса:

- Решаване на тест за познания от професионалната област на длъжността и относно администрацията, в която е конкурсната длъжност;

- Интервю.

III. Необходими документи, място и срок на подаването им:

1.
Писмено заявление за участие в конкурса по образец съгласно Приложение № 3 към член 17, алинея 2 от НПКПМДСл;

2.
Декларация по член 17, алинея 3, точка 1 от НПКПМДСл - по образец;
3.
Копия от документи за придобита образователно-квалификационна степен, допълнителни квалификации и правоспособност, които се изискват за длъжността; ако дипломата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;
4.
Копие от документите, които удостоверяват продължителността на професионалния опит (трудова или служебна книжка, удостоверения от работодател и др.) и областта на професионалния опит (длъжностни характеристики, служебни бележки от работодател и др.);

5.
Копие на документ удостоверяващ владеенето на английски език на ниво не по - ниско от В2, съгласно Общата Европейска езикова рамка;
6.
Други документи, свързани с изискванията за заемане на длъжността.

Кандидатите следва да имат предвид обстоятелствата посочени в чл. 7, ал. 2 от ЗДСл.

Съгласно чл. 14, ал. 4 от НПКПМДСл, българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура.

Подаване на заявлението и приложенията към него се извършва лично от всеки кандидат или чрез пълномощник. Документите може да се подават и по електронен път на електронен адрес: konkursi-zdsl@mvr.bg, като в този случай заявлението и декларацията следва да бъдат подписани от кандидата с електронен подпис. Срокът за подаване на документите е 10 (десет) дневен от публикуване на обявлението за конкурса, на адрес: гр. София, ул. "Шести септември" № 29, приемна на Министерството на вътрешните работи, всеки работен ден от 10:00 ч. до 12:00 ч. и от 14:00 ч. до 16:00 ч., телефон за справки и допълнителна информация - 02/982 7412 и 02/982 4362.
IV. Описание на длъжността, съгласно длъжностната характеристика:
· Осъществява предварителен контрол за законосъобразност на технически спецификации за услуги, строителство и доставки по програмите, които ДМП управлява  съгласно Системите за управление и контрол по съответния финансов инструмент;

· Осъществява предварителен контрол за законосъобразност на документацията за възлагане на обществени поръчки по проекти по фон програмите, които ДМП управлява съгласно Системите за управление и контрол по съответния финансов инструмент;

· Осъществява предварителен контрол на насоките/изискванията по процедури за предоставяне на безвъзмездна помощ по програмите, които ДМП управлява, съгласно Системите за управление и контрол по съответния финансов инструмент;

· Осъществява предварителен контрол за законосъобразност на състава на комисиите за провеждане на процедурите за предоставяне на безвъзмездна финансова помощ и обществени поръчки и предлага участие на наблюдатели в оценителните комисии;

· Осъществява предварителен контрол за законосъобразност върху дейността на оценителните комисии по процедурите за предоставяне на безвъзмездна финансова помощ,  провеждани от ДМП; 

· Осъществява предварителен контрол преди сключване на договори за предоставяне на безвъзмездна финансова помощ  и съпътстващите документи по процедури, провеждани от ДМП;

· Осъществява предварителен контрол на документацията за участие и дейността на оценителните комисии по обществени поръчки, финансирани по Техническа помощ/Разходи за управление по програмите, които ДМП управлява;

· Отговаря за навременното изпращане на документи до Агенцията по обществени поръчки и за публикуване в „Официален вестник” на ЕС и Профила на купувача съгласно изискванията на европейското и националното законодателство при обществени поръчки, провеждани от ДМП;

· Осъществява предварителен контрол за законосъобразност върху проекта на решение за избор на изпълнител или прекратяване на процедурата при обществени поръчки, провеждани от ДМП;

· Осъществява предварителен контрол преди сключване на договори и съпътстващи документи по обществени поръчки, провеждани от ДМП; 

· Осъществява контрол на измененията на сключените договори;

· Осъществява последващ контрол на обявяването и провеждането на обществените поръчки от страна на бенефициентите, включително дейността на оценителните комисии, протоколите или докладите от работата им, навременното изпращане на документи до Агенцията по обществени поръчки и за публикуване в „Официален вестник” на ЕС и Профила на купувача съгласно изискванията на европейското и националното законодателство;

· Съхранява документацията и публикува в ИСУН 2020 информацията, свързана с осъществявания предварителен и последващ контрол;

· Осъществява последващ контрол на сключените договори с определените изпълнители при възлагане на обществени поръчки от страна на бенефициентите по програмите, които ДМП управлява;

· Участва в разработването и периодичната актуализация, съвместно с останалите структурни звена в ДМП, на системи и процедури за функционирането на Управляващия орган/Програмния оператор и за допустимостта на разходите по програмите, които ДМП управлява;

· При необходимост предлага наемане на външни експерти за проверка на технически спецификации и участие в комисията за разглеждане, оценка на класиране на офертите/заявленията;

· При осъществяване на предварителния и последващия контрол спазва разпоредбите на Системите за управление и контрол по програмите, които ДМП управлява както и Вътрешни правила за управление на цикъла на обществените поръчки в ДМП;

· Участва в дейностите, свързани с осигуряване на публичност проекти по финансови инструменти на ЕС и други донори;

· Следи за недопускане на двойно финансиране;

· Участва при изготвянето на анализ на необходимостта от персонал и на необходимостта от обучение, както и на други документи, свързани с дейността на дирекцията;

· Оказва съдействие при проверки, финансов контрол и одит от компетентните органи;

· Осъществява методическо ръководство и контрол на звената за изпълнение на проекти в рамките на своята компетентност;

· Участва в разкриването, докладването, отчитането и последващо разрешаване на всички регистрирани случаи на нередности, както и поддържането на регистри за сигнали за нередности и подозрения за измами и за установени случаи на нередности;

· Поддържа базата данни за проведените одити, участва при изготвянето на план за изпълнение на констатации и препоръки от одитни доклади, осъществяване на мониторинг по изпълнението на констатациите от одита и при необходимост предлага промени в Системите за управление и контрол;

· Участва в организирането на механизъм за превенция и установяване на нередности и измами със средства на ЕС и други външни донори и подава сигнали за установени случаи;

· Предлага налагането на финансови корекции при установени случаи на нередности и измами съгласно действащото национално и европейско законодателство и вътрешните правила в областта;

· Участва в изготвянето и актуализирането на анализа на риска и плана за управление на риска от измами и корупция съвместно с останалите структурни звена на ДМП;

· Участва в дейността по осигуряване на информираност на служителите за случаи на нередности и измами и провеждане на обучение;

· Своевременно докладва случаи на нередности, измами и корупция;

· Участва в процеса по администриране на държавни помощи;

· Изготвя правни становища и анализи в областта на предварителния контрол;

· Изготвя правни становища и подпомага ръководството на дирекцията при изготвяне или съгласуване на нормативни актове в областта на управлението на програми, които ДМП управлява;

· Разработва проекти на нормативни документи в областта на управлението на програми, които ДМП управлява;

· Изготвя правни становища по разрешаването на спорни въпроси, свързани с изпълнението на програми, проекти и договори по финансови инструменти на ЕС и други донори;

· Осъществява процесуално представителство на МВР пред съдебните органи по дела от компетентността на ДМП;

· Участва с правна експертиза в дейностите, свързани с осигуряване на законосъобразност, публичност и прозрачност по договорите по финансови инструменти на ЕС и други донори;

· Организира ежедневната си дейност съобразно приоритетните задачи и с оглед качественото им изпълнение в срок, като информира за възможна забава;

· Информира служебните си ръководители за потенциални рискове или възникнали проблеми, свързани с усвояване на средства по програми, които ДМП управлява;

· Познава и спазва изискванията на Кодекса за поведение на служителите в държавната администрация;

· Познава и спазва изискванията на нормативните документи по защитата на класифицираната информация;

· При изпълнение на служебните си задължения ползва английски език на ниво не по-ниско от В2, съгласно Общата Европейска езикова рамка;

· При изпълнение на служебните задължения стриктно спазва мерките за безопасност и съответните инструкции за работа и други правила, осигуряващи здравословни и безопасни условия на труд;

· Носи дисциплинарна отговорност при неизпълнение на нормативните и вътрешноведомствените актове по направление на дейност;

· Изпълнява и други служебни задачи, възложени от ръководството, в рамките на притежаваната компетентност и предоставените му правомощия.

V. Граници (от-до) на заплатата, определена за длъжността за степен 1 - от 620,20 евро до 1064 евро, съгласно Наредба за заплатите на служителите в държавната администрация.
При назначаване на кандидата спечелил конкурса, се определя основна месечна заплата по Приложение 1 към Наредбата за заплатите на служителите в държавната администрация и съгласно Вътрешните правила за заплатите в МВР.
VІ. Брой работни места, за които е обявен конкурс за длъжността: 1 бр.
VIІ. Списъци и други съобщения във връзка с конкурса да бъдат обявявани на електронната страница на дирекция „Човешки ресурси” - МВР - в интернет и интернет.
	
	ЗА АДМИНИСТРАТИВЕН 
СЕКРЕТАР НА МВР:

